**PRIPREMA NASTAVNE JEDINICE**

**Predmet: Hrvatski jezik, Zdenka Blaslov, prof. savjetnik**

**Predmetno područje/područja**: Hrvatski romantizam, I. Mažuranić Smrt Smail-age Čengića“ (lektira 2 sata)

**Ishodi učenja**: analizirati razmišljanja o pročitanom djelu, analizirati perspektive čitanja, istraživati različite aspekte, razvijati samostalno istraživanje i otkrivanje problema, usporediti informacije, razvijati argumente za određene tvrdnje ili protiv njih, prosuditi i analizirati prosudbe

**Literatura za učenike**: I. Mažuranić *Smrt Smail –age Čengića*

**Literatura na nastavnike**: I. Mažuranić *Smrt Smail –age Čengića*

|  |  |  |
| --- | --- | --- |
| **Faze nastavnoga sata/sati, trajanje i nastavni sadržaji**   1. **EVOKACIJA (uvod)**  * Pripremite učenike za obradu ovog djela (neka kod kuće pročitaju dio spjeva koji im je određen i zabilježe najvažnije informacije, po vlastitom sudu).  1. **RAZUMIJEVANJE ZNAČENJA (razrada)**  * Podijelite učenike u skupine, tako da svaki učenik u skupini predstavlja broj pjevanja u spjevu. * Kada su učenici oblikovali skupine objasnite im njihov zadatak: svaki će učenik dobiti obradu jednog od pjevanja kao zadatak. * Provjerite imali li svaki učenik svoj primjer spjeva (prije obrade ove nastavne jedinice naglasite učenicima kako svatko mora donijeti na sat svoj primjer spjeva) * Ponovite s učenicima pravila metode SLAGALICA II (Bez obzira obrađujete li ovaj tekst u osnovnoj ili srednjoj školi metoda slagalice pokreće njihovu motiviranost odnosno natjecateljski duh. Učenici na ovaj način dolaze do spoznaje kako djelo i nije tako nerazumljivo i dosadno. * Morate uraditi pripremne radnje kako bi ovakav način rada polučio uspjeh, ili izdvojite četiri školska sata bez pripreme (odgovaranje na pitanja) učenika kod kuće. * Sada iz matičnih skupina formirajte eksperimentalne skupine prema brojevima (broj određene skupine određeni je broj pjevanja). * Naglasite kako je svaki član skupine odgovoran za poučavanje o svom dijelu u matičnoj skupini i poučava članove svoje skupine.. * Odredite vrijeme poučavanja (30 min)  1. **REFLEKSIJA (zaključak)**   Nakon što je svaka skupina usvojila cjelokupni tekst zajednički će se kroz diskusiju zabilježiti najznačajniji elementi djela. Zabilježite ih na ploči.   * Ocijenite najaktivnije učenike. | **Aktivnosti učenika**   * čitanje * pisanje * objašnjavanje * izlaganje * pisanje na ploči | **Nastavni oblici, metode i metodički postupci**   * individualni rad * skupni rad (slagalica II) |
| Aktivnost nakon sata: zajedno ćemo pogledati Pp prezentaciju koju sam ja izradila na ovu temu (nalazi se na mojoj web stranici: www.jaimamsanucionica.weebly.com |  |  |

**Plan/planovi prijenosnika** (školske ploče i/ili računalne prezentacije):

Ivan Mažuranić Smrt Smail- age Čengića

1. Agovanje
2. Noćnik
3. Četa
4. Harač
5. Kob